text: 300 navneforslag til ny TV SYD-kanal
  06 november 2013 kl. 13.28
  Der har været overvældende interesse blandt TV SYD's seere, for at komme med det helt rigtige navn til stationens egen kanal.
  I fredags sluttede konkurrencen, hvor alle I seere kunne komme med forslag til, hvad TV SYD's egen kanal skal hedde.
  - Iderigdommen og interessen for konkurrencen har været overvældende. Vi har således modtaget mere end 300 navneforslag, fortæller kanalchef, Pia Lasborg, og fortsætter:
  -Tak for interessen og de mange, gode forslag.
  De mange forslag vil nu blive gennemgået og vurderet - og juleaften i år vil kanalens fremtidige navn blive præsenteret her på siden.
  Vinderen af konkurrencen får direkte besked senest 1. december 2013. Hvis flere har foreslået vindernavnet , bliver det trukket lod blandt forslagsstillerne.
  Præmien:
  Vinderen kan se frem til en særlig aften på TV SYD med op til tre ledsagere.De bydes på en let middag, møder en af vores værter, og får en rundvisning i mediehuset og ikke mindst:De får lov, at overvære en snigpremiere på to af de programmer, som først får premiere på kanalen i foråret, i forbindelse med, at vi relancerer kanalen og døber den det nye navn officielt.
  
  